sv en da nl ca da sv de es da da da da da da da da da da da da de fr ca ca en en da nb da da en en en fr en en en en da pt nb en en da en da da da da da da de da da da da da da da da da da da da da nl da en da da es nl da
Matias Vestergårds debutalbum vidner om en betydningsfuld ny stemme i dansk musik | Dacapo Records
12.8.2022 09:00:00 CEST | Dacapo Records
Den 26. august udkommer albummet 'Idylls, elegies' med ensembleværker af den nyligt debuterede komponist Matias Vestergård.
Matias Vestergård (f. 1989) er både en betydningsfuld stemme og en sjældenhed i ny dansk musik: en ubesværet, fleksibel, produktiv og stilistisk alsidig komponist, som trækker på genrer fra salmesang til kabaret og samtidig undersøger nogle af de grundlæggende forestillinger om lyd og lydfrembringelse.
Nu udkommer Vestergårds debutalbum Idylls, elegies med kammermusik skrevet under Vestergårds studietid på konservatoriet, som afspejler en erkendelsesproces, som komponisten selv kalder “mit yngre jegs forsøg på at forholde sig til den klassiske musiktradition, jeg elsker.”
Der er ingen tvivl om at Matias Vestergård er en særdeles alsidig komponist, som frit trækker på forskellige genrer. Hans værker demonstrerer stor opfindsomhed og inspiration, og rummer samtidig umiskendelige spor af hans lærere Hans Abrahamsen, Simon Løffler samt lighedstræk med afdøde Pelle Gudmundsen-Holmgreen.
Endnu før sin debut fra solistklassen på Det Kongelige Danske Musikkonservatorium i marts 2022 havde Vestergård skrevet tre operaer og en helaftensballet, sidstnævnte til Det Kongelige Teater i København.
I august 2022 har Vestergårds nye opera Lisbon Floor premiere på Copenhagen Opera Festival. Operaen har libretto af Lea Marie Løppenthin, som også skrev librettoen til Vestergårds første opera Titanic samt teksterne til de To Løppenthin-sange som er at finde på det nye album. Mødet med Løppenthins værker blev afgørende for Vestergård, som beskriver dem som “ekstremt poetiske og meget fjollede på en dybsindig måde.”
Det nye album præsenterer instrumentalværker, som ofte gemmer på splintrede og skjulte koralmelodier strøet ud over musikken. "Jeg vil gerne skrive kønne melodier, men så er  det heller ikke mere tilfredsstillende kun at præsentere kønne melodier; de skal brækkes op, skjules eller anbringes bag forhindringer.”
Hans Three Idylls er skrevet til de ti instrumentalister i Esbjerg Ensemble og Six Elegies er ligeledes blevet til under workshop med ensemblet. De seks elegier bindes sammen af et fællesudgangspunkt i to koraler – en af Bach og en af Vestergårds selv.
Albummet indeholder også strygekvartetten Træk, som udforsker idéen om kvartetten som en enkelt luftbåren organisme. Der udforskes fuglelyde og vingebevægelser i partituret, som kræver betydelig virtuositet og akrobatisk snilde.
Udkommer den 26. august 2022
Asta Ravn CorneliusAnsvarlig for presse og markedsføringDacapo Records
Information om Dacapo Records
Dacapo Records er Danmarks nationale pladeselskab for klassisk og ny musik.
Siden 1989 har vi udgivet mere end 600 CD’er, DVD'er og rent digitale udgivelser, primært med musik af danske komponister. Vores katalog spænder lige fra de tidligste barokværker af komponister som Dietrich Buxtehude til den yngste nyskrevne musik i dag.
Dacapo Records går helhjertet op i at understøtte dansk musikliv. Ikke blot ved at udgive musik, der ellers ikke ville kunne vinde udbredelse på almindelige markedsvilkår. Men også ved at promovere danske komponister i udlandet.
Det kræver, at vi lever op til de højeste internationale standarder, og derfor sætter vi en ære i kvaliteten af vores udgivelser. Det er grunden til, at vi samarbejder med de bedste danske og nordiske kunstnere såvel som internationale topensembler som Wiener Filharmonikerne, New York Filharmonikerne, Lapland Kammerorkester og Kronos Kvartetten.
Følg pressemeddelelser fra Dacapo Records
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dacapo Records
Hans Abrahamsens 'Schnee' er nomineret til Gramophone Awards 20221.9.2022 11:57:56 CEST | Pressemeddelelse
Den nye indspilning af Hans Abrahamsens 'Schnee' med Laplands Kammerorkester og John Storgårds er netop blevet offentliggjort som én af de nominerede til årets Gramophone Awards.
Rued Langgaards klaverværker er vildskud skabt af en følsom sjæl23.8.2022 12:05:00 CEST | Pressemeddelelse
Den 2. september udkommer fjerde album i Langgaard-eksperten Berit Johansen Tanges anmelderroste serie med klaverværker.
Nostalgi og ensomhed i byens larm: Nyt album med Bent Sørensens orkesterværker29.7.2022 10:00:00 CEST | Pressemeddelelse
Den 12. august udkommer albummet Te Island in te City med prisvindende orkesterværker af Bent Sørensen, indspillet af Trio con Brio Copenhagen, DR Symfoniorkestret og Jukka-Pekka Saraste.
Cello og elektronik, menneske og maskine: Josefine Opsahl udgiver soloalbum29.6.2022 09:52:35 CEST | Pressemeddelelse
Den 5. august udkommer Josefine Opsahls debutalbum for Dacapo Records, soloalbummet 'Atrium' med musik for cello og elektronik komponeret, opført og indspillet af Opsahl selv.
Per Nørgård 90 år: Ny CD-boks samler de otte symfonier20.6.2022 15:25:14 CEST | Pressemeddelelse
Den 13. juli fylder en af vor tids største symfonikere, den danske komponist Per Nørgård, 90 år. Dacapo Records markerer dagen med udgivelsen af en CD-boks, som samler Nørgårds i alt otte symfonier i prisbelønnede indspilninger.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022